# Būvspeciālistu reģistrs

**Kā pieslēgties sistēmai?**

Lai veiktu darbības būvspeciālistu profila daļā (patstāvīgās prakses, izglītības datu, profesionālās pilnveides un kontaktinformācijas ievadīšana), nepieciešams pieslēgties BIS publiskā portāla autorizētajai daļai. Pieslēgšanās sistēmai notiek ar banku autorizāciju vai eID karti, caur saiti "Pieslēgties kontam". Lietotāja konta izveidošana ir bezmaksas un tā notiek automātiski. Lai pieslēgtos BIS publiskajai daļai, nav nepieciešams vērsties kādā iestādē, kā arī par to netiks iekasētas kādas komisijas maksas vai nodevas. Pēc veiksmīgas pieslēgšanās augšējā labajā stūrī redzams personas vārds un uzvārds, kura pieslēgusies sistēmai.

**Vai iespējams aizpildīt informāciju portālā cita būvspeciālista vārdā?**

Informāciju par būvspeciālistu BIS portālā iespējams sniegt tikai savā vārdā, pieslēdzoties ar savu bankas autorizāciju vai eID karti.

**Kur nonāk speciālista profilā ievadītā informācija?**

Publiskajā portālā ievadītā informācija nonāk sertifikācijas iestāžu rīcībā, un pēc datu norādīšanas publiskajā protālā, citur attiecīgā informācija jāiesniedz nav.

**Kā ievadīt patstāvīgās prakses ierakstus?**

Pēc veiksmīgas pieslēgšanās sistēmai, lapas labajā augšējā stūrī ir redzams personas vārds un uzvārds, kuram uzklikšķinot atveras speciālista profila informācija. Izvēloties pogu "Patstāvīgās prakses dati", atveras prakses ierakstu forma. Forma darbojas meklēšanas un pievienošanas režīmā. Galvenajā skatījumā iespējams veikt savu jau agrāk pievienoto patstāvīgās prakses ierakstu atlasi (Poga "Meklēt") un jaunu ierakstu pievienošanu (Poga "Pievienot").

**Kāda veida apliecinājumi jāpievieno patstāvīgās prakses ierakstiem?**

Ievadot patstāvīgās prakses ierakstu, pie katra ieraksta jāpievieno elektroniska kopija datnei, kurā atrodams apliecinājums par prakses veikšanu, piemēram, uzņēmuma rīkojums, līgums, izziņa, projektēšanas uzdevums, būvatļaujas daļa, būvdarbu žurnāla izraksts, saistību raksts vai citi kompetences pārbaudes iestādes noteiktie dokumenti.

**Ja par mani ir kļūdaina informācija būvspeciālistu reģistra vai būvkomersantu reģistra datos?**

Ja jūsuprāt sistēmā par jums ir nepareizi vai neprecīzi dati: speciālista sertifikāta gadījumā jāvēršas pie sertifikācijas iestādes, par darba līgumu ar būvkomersantu - pie attiecīgā būvkomersanta vai būvkomersantu reģistrā.

(izmantota BIS informācija) Lapa atjaunota 04.08.2015.